ஈரோடு மாவட்டம், சத்தியமங்கலம் தாலுகா கே.என்.பாளையத்தைச் சேர்ந்தவர் விஜயன் ராம்சே. இவர் கடம்பூர் மலைக்குச் செல்லும் வழியில், கே.எம்.பாளையம் செக்போஸ்ட் அருகில் இயற்கைக்காகக் கோயில் ஒன்றைக் கட்டியிருக்கிறார். இதையறிந்த நாம் விஜயன் ராம்சேவை சந்தித்தோம். ``வாங்க மகாராசா...’’ என்று வரவேற்று, நம்மிடம் உற்சாகமாகப் பேச ஆரம்பித்தார். ``இந்த மண்ணில் பிறந்த எல்லா மனிதர்களும் மகாராசர்கள்தாம். அதனால, நான் யாரைப் பார்த்தாலும் ‘மகாராசரே’னுதான் கூப்பிடுவேன்’ என்று அன்பு குழந்தை குரலோடு சொல்கிறார் விஜயன் ராம்சே.